UES

Muntanya.- Sant Salvador de les Espases (413m). Baix Llobregat
2023-12-09
Ruta pels voltant d’Olesa de Montserrat. Recorregut sense dificultat tècnica destacable, tot i que cal tenir en compte la distància i desnivell acumulat. Ascendirem a Puig Cendrós i visitarem Sant Salvador de les Espases.
Nivell de dificultat: Moderat**
Distància: 14,50 km >> Desnivell: +/-827 m >> Temps efectiu aproximat: 6 hores.
Sortida en cotxes particulars a les 7 h. Aparcament del Parc Catalunya, davant del Club de Tenis.
Material: Calçat adequat i roba d’abric i força aigua.
Preu: Socis/es: 10€ >> soci@web i no socis/es: 15€.
Cal estar federat/ada o bé tramitar assegurança temporal obligatòria (4,5€/dia).
Inscripcions del 20 de novembre a 5 de desembre a ues.cat, app o presencialment a secretaria.

Xerrades obertes sobre temes de muntanya.- L’ altre cara d’un trekking al voltant dels Annapurnes. A càrrec d’en Manolo López, Jesús Díaz i Rosa Gonzalo, del Club Excursionista de Sant Quirze del Vallès.
2023-12-12 19:00 - 21:00 (Europe/Madrid)
Una visió diferent sobre el que comporta una activitat d’aquest tipus. La preparació física prèvia, la logística, la burocràcia, les anècdotes, les relacions entre els companys…… No és un dietari, sinó una xerrada extensible a tots els mal anomenats trekkings.

BTT.- Volta Penedès
2023-12-13
Distància: 43 km >> Desnivell: +/- 250 m >> Dificultat: Baixa
Recorregut: Llorenç del Penedès, l’Arboç, la Ràpita, Castellet, els Monjos, Vilafranca del Penedès, la Múnia, Banyeres del Penedès i Llorenç del Penedès. Recorregut per camins rurals, pistes asfaltades i carreteres secundàries.
Punt de trobada i hora: LLORENÇ DEL PENEDÈS. Bar Restaurant La Cumprativa a les 8:30 h
És obligatori portar casc, càmera de recanvi, manxa i eines bàsiques.
Cal estar federat/ada o tramitar una assegurança temporal de dia (4,5€).
Socis/es: 2€ // soci@web i no socis/es: 7€. Dinar opcional al Bar Restaurant La Cumprativa (menú 14€).
Inscripcions fins l’11 de desembre
Més info: btt@ues.cat

Senders Km 0, per Can Gambús i el torrent de la Betzuca
2023-12-13 09:00 - 13:30
Itinerari: Per Can Gambús i el torrent de la Betzuca
Distància: 14 km >> Desnivell: +/- 190 m
Punt de trobada: Parc de Can Gambús – Pg. del Regne Unit/C. d’Eslovàquia
Hora aproximada de finalització: 13:30 h
Cal portar aigua, esmorzar i roba adequada a les condicions climatològiques i calçat per caminar.
Activitat gratuïta per a socis/es de la UES
Soci@web i no socis/es: 5€
Amb assegurança d’accident temporal inclosa

Vídeo.- Centenari del cinema amateur (V)
2023-12-13 18:30 - 21:00
Enguany es celebra el Centenari del Cinema Amateur, doncs va ser pel desembre de 1923 que van sortir al mercat les màquines de filmar de 9 mil·límetres i mig. Aquest era el primer format concebut per a us domèstic o familiar i hom ho ha considerat, amb bon criteri, el naixement del Cinema Amateur.
La Secció de cinema i vídeo organitza amb aquest motiu, un cicle amb cinc sessions de març a juny i el desembre, quan es compliran exactament els cent anys. Hem pensat en un cicle amb els precursors sabadellencs ( Llobet-Gràcia i Gili) però també amb els cineastes d’arreu que van marcar l’època daurada (Barba, Baca i Contel) i el bon cinema de muntanya (Pons i Parareda) i aquells que mai han faltat amb bones pel·lícules els nostres concursos i projeccions (Martí, Font, Vidal, Micó, Arañó, Clos…) i els històrics del grup (Fàbregues, Viñas, Cervera i Rota) i les darreres generacions a la U.E.S (Bernat, Fernández, Artigas, Hernández, Camps, etc..).
Cinquena i última sessió:
LA CÁMARA SOÑADORA 22 min. (1947)
Joan Llobet Prunés – Sabadell
Estrenem aquesta pel·lícula, recentment restaurada per la Filmoteca de Catalunya, per gentilesa de la família Llobet.
ANDRÒMINES ? 15 min. (2007)
Antoni Viñas – U.E.S.
Vivim un temps en el qual els aparells que ens funcionen bé, envelleixen més de pressa que nosaltres. Els utilitzats pels realitzadors de cinema amateur també. I mai falta un amic que et recordi que estàs passat de moda.
CAL BIEL 25 min. (2012)
Miquel Cervera – UES.
Història de la família Martí, una nissaga de forjadors artístics de l’Espluga de Francolí que van per la quarta generació.
VENÈCIA i JO 20 min. (2017)
Josep Rota – UES.
La tercera vegada, divuit anys més tard, ha estat un rampell. Vull donar-nos una altra oportunitat. Com els amants que han perdut el desig i en necessiten l’escalfor per reiniciar l’amor.
RETORN AL VALLEY 20 min. (2019)
Ramon Font – Castelldefels.
Dos viatgers refan, vint anys més tard, un itinerari ple de localitzacions del cinema, cap un dels llocs més mítics: el Monument Valley. Una road movie plena de sorpreses i referències als grans títols de la Història del cinema
Dimecres, 13 de desembre 18,30h. Gratuït
Després de les projeccions serà servit un cava d’honor

Muntanya.- Portada del Pessebre, al santuari de la mare de Déu de la Roca (Mont-Roig del Camp)
2023-12-16
UN ANY MÉS LA SECCIÓ MUNTANYA ORGANITZEM UNA EXCURSIÓ PER CELEBRAR EL NADAL I EL SOLSTICI D’ESTIU.
AQUEST ANY 2023, ANIREM A MONT-ROIG DEL CAMP I PUJAREM AL SANTUARI DE LA MARE DE DEU DE LA ROCA PER DOS ITINERARIS DIFERENTS.
COM CADA ANY COMPTAREM AMB LA PARTICIPACIÓ DE LA CORAL “LA CARENA”.

Senders.- Senders del Priorat
2023-12-16
Aquesta vegada assolirem uns dels cims més alts de la muntanya del Montsant, la Roca Corbatera (100 cims de la FEEC amb 1163 metres). Iniciarem el recorregut al petit poble d’Albarca (780 metres), situat a l’extrem nord-es
Caminarem per camins i carenes de l’espectacular Serra Major on podrem gaudir d’un paisatge especialment peculiar.
Des de dalt de la serra baixarem pel grau de l’Annet, un pas natural que salva les verticals parets de la muntanya santa i que ens portarà al petit poble muntanyenc de la Morera del Montsant (745 metres). El camí de baixada és força pedregós i amb forta pendent, entre espectaculars i verticals parets de roca.
Es tracta d’un recorregut de dificultat mitjana amb forts pendents de baixada on serà de gran ajuda dos bastons i botes de muntanya. La Serra Major del Montsant és un indret força peculiar amb una alçada mitjana que supera els 1000 metres d’altitud. Un paisatge extens i sense presència de boscos on domina la roca i molt exposat als vents del nord que en dies freds d’hivern pot fer baixar molt la temperatura i la sensació de fred, la qual cosa aconsella una bona protecció del vent i del fred.
Itinerari: Albarca – Roca Corbatera (100 cims de la FEEC) – Serra Major – la Falconera – Grau de l’Annet – la Morera del Montsant
Distància: 10 km per corriols pedregosos i amb forts pendents de la serra del Montsant >> Desnivell: +/- 600 m >> Dificultat: Mitjana
Inscripcions del 27 de novembre a l’11 de desembre

Si les condicions meteorològiques fossin adverses per realitzar aquesta travessia per la Serra Major del Montsant, optarem per realitzar el recorregut previst per la 4ª etapa, entre Gratallops i Falset.

Orientació.- Participació Lliga Esprint Rogaine a Sant Martí de Centelles. Organitza GoExtrem
2023-12-16

Jovent 3.5.- El Carbrarès ANUL·LADA
2023-12-16
Escapa’t de la rutina, desconnecta, respira natura i sent la muntanya.
Sortides socials de mitja muntanya adreçades a persones d’entre 36 i 50 anys (any amunt, any avall).
Pots venir sola/a, amb parella, amb amics/amigues.. sigui com sigui, si t’agrada la natura i la muntanya i vols conèixer a altres persones amb els mateixos interessos. Vine amb nosaltres!
Distància: 12 km
Desnivell:+/- 590 m
Comarca: Osona (Cantonigròs)
Itinerari: Excursió circular als altiplans de Cabrera i Aiats des de Cantonigròs. Pujarem al cim de Cabrera, de 1.308 metres d’altitud i inclòs dins la llista dels 100 cims de la FEEC, i a l’altiplà d’Aiats. Remuntarem les espectaculars cingleres que s’alcen sobre el poble de Cantonigròs i gaudirem dels boscos caducifolis del Cabrerès. Les cingleres del Cabrerès, l’autèntica senyal d’identitat del Collsacabra, ens permetran gaudir d’una extensa vista de la plana de Vic.
Inici: Cantonigròs
Trobada al Restaurant Can Puntí (Cantonigròs)
Sortida guiada per Alba Rovira, Tècnica d’Esports en Muntanya Mitjana, Guia de muntanya AEGM i UIMLA
Inscripcions a partir del 2 de novembre.
Vols saber-ne més? Uneix-te al grup de Whatsapps!

Famílies.-Anem a buscar el tió! ANUL·LADA
2023-12-17

Natura.- El fascinant torrent Guinard ANUL·LADA
2023-12-17 08:00 - 15:00
Petits plaers del rodal de Sabadell
Deliciosa matinal per rodal de Sabadell. Sortint de l’estació Sabadell Parc del Nord, dels FGC, cap al molí d’en Mornau ‒el molí que té tantes finestres com dies l’any‒, remuntarem el torrent de Ribatallada, una de les millors joies del rodal, fins a arribar al frondós i desconegut torrent de Guinard, de vegetació exuberant i aigua abundosa, partió dels termes de Castellar i Terrassa. Tornada pel nostrat bosc de Can Deu.

Dificultat:Mitjana

Transport:Transport públic

Durada:Matinal

Nadales amb La Carena
2023-12-20 19:30 - 20:30
Un any més, celebrem el nadal amb la ja tradicional cantada de Nadales amb La Carena.
Us hi esperem!
a les 19:30 h al bar

Marxa Nòrdica.- Caminada de Nadal
2023-12-23 09:00 - 14:00
Punts de trobada:
A les 9 del matí al c/Covadonga cantonada amb c/Tres Creus, o bé a les 9:30 h a la ‘Fàbrica’, c/ del Riu Ripoll (pont de Torre Romeu).
Recorregut: Sortirem de l’aparcament de La Fàbrica per pujar cap a Torre Romeu pel passeig baixarem direcció Santiga i tornarem a Poble Nou, ermita de Sant Nicolau i camí del riu fins l’aparcament.
Distància: 9,8 km >> Desnivell: +/- 220 m
Activitat oberta a tothom que practica marxa nòrdica. Cal estar federat/ada o bé tramitar assegurança temporal de dia.
Inscripcions fins el dijous 21 de desembre.

Marxa Nòrdica.- Caminada de Cap d'Any
2023-12-30 09:00 - 13:30
Recorregut: Sabadell – Santiga – Font de can Llobateres
Trobada a les 9 del matí a l’aparcament del cementiri de Sabadell
Activitat gratuïta i obert a tothom que pratica marxa nòrdica. Cal estar federat/ada.

Caminades saludables - Senders Km 0.- Castellar - Puig de la Creu (crematorrons)
2024-01-03 08:00 - 15:00
Vallès Occidental. Distància: 13 km >> Desnivell: +/- 450 m
Punt de trobada: Plaça Major de Castellar del Vallès (sortida col·lectiva en transport públic des de Sabadell).

Trail.- Entrenament Toni Torrejón
2024-01-07
Entrenament de força i tècnica de carrera.
Adaptat a qualsevol nivell.
QUINS BENEFICIS OBTINDREM AMB AQUEST TIPUS D’ENTRENAMENT?
En primer lloc aconseguirem una millora de la nostra resistència muscular, per tant es traduirà també a una prevenció de possibles lesions.
Millorarem la nostra economia de carrera que ens ajudarà a córrer més ràpid.
Aconseguirem perfeccionar la nostra coordinació.
Obtindrem grans millores pel que fa a la nostra flexibilitat i mobilitat articular.
Punt de trobada:
C/Budapest (Sabadell)
al costat de parc infantil (tobogan gran)
Horari 9:00h

Natura.- Cremant neules i torrons
2024-01-07
Matinal de Sant Pau de Riu-sec al poblat ibèric de Ca n’Oliver

Dificultat: Mitjana

Transport: Transport públic

Durada: Matinal

Clàssica matinal per fer una mica d’exercici i de natura després de les festes de Nadal. Aquesta vegada estrenarem la nova connexió, a peu i amb bici, entre Badia i la UAB. Caminant entre camps i boscos travessarem la riera de Sant Cugat i fent una curiosa circular culminarem al gran poblat ibèric de Ca n’Oliver, al Parc Natural de Collserola.
Hora de sortida: 9.00h a la zona de Sant Pau de Riu-sec, aparcament del centre comercial Via Sabadell (entrada Viena).
Recorregut d’aproximadament 13 km (desnivell positiu acumulat: 100 m).

Caminades saludables +60 matinals.-Poblat ibèric de la Torre Roja
2024-01-09 08:00 - 15:00
Vallès Occidental. Distància: 9,4 km >> Desnivell: +/- 240 m. Nivell: Fàcil
Ruta entre Caldes de Montbui i Sentmenat que ens permetrà visitar les restes del poblat ibèric de Torre Roja i gaudir d’espectaculars vistes a la plana vallesana.

Xerrades obertes sobre temes de muntanya.- Ètica a la muntanya
2024-01-09 19:00 - 20:30
Ètica a la muntanya a càrrec d’en Ton Ricart metge especialitzat en medicina de muntanya.
En Ricart ha participat en 19 expedicions a l’Himàlaia; la seva experiència ens donarà una gran visió de com ha evolucionat anar a la muntanya des de les grans expedicions tant nacionals com comercials. El tracte que reben els portadors, l’evolució de l’esperit muntanyenc…etc. És autor de la web www.maldemuntanya.cat
A les 19h, virtual (zoom)

Esquí de muntanya- Jornada pràctica de Seguretat en Terreny d'Allaus - ANUL·LADA
2024-01-13
Zona: Segons condicions, possible Tavascan
Guia: Txema Arteta, instructor ACNA i Formador certificat per l’American Avalanche Association
Activitat dirigida a tots aquells muntanyencs que hagin realitzat el curs de Seguretat en Terreny d’Allaus – Nivell 1 (STA-1) i vulguin refrescar i posar en pràctica els coneixements adquirits durant el curs mitjançant una jornada pràctica. Activitat pont entre l’STA1 i STA2.
Objectius:

Orientar en la selecció i la preparació de la ruta.
Realitzar una sortida per a analitzar i discutir conceptes relacionats amb la circulació i les allaus

Continguts:

Posada en comú del BPA del dia
Posada en comú de les propostes d’itineraris per a la jornada
Control de grup (DVA)
Realització de la sortida:

Identificació d’indicis
Classificació del terreny
Tests i anàlisi dels resultats
Presa de decisions
Estratègies de circulació segura
Pràctica d’autorrescat

Brífing i comentari de l’activitat

Duració i estructura:

Duració: 1 dia. 8h pràctiques.
Públic potencial: alumnes que ja hagin fet l’STA1

Material necessari i requisits:
-Roba adequada, esquís per a desplaçar-se, DVA, pala i sonda.
-Per inscriure’s, s’ha d’haver fet prèviament el curs STA-1 (seguretat en terreny d’allaus nivell 1 de l’ACNA).
Màxim 7 participants (mínim 5)
Preu socis UES: 75€
Preu no soci UES o soci WEB: 90€
*Descompte de 5€ pels socis ACNA (enviar el carnet a inscripcions@ues.cat)

Senders.- Camí natural de l'Ebre, d'Almatret a Mequinensa
2024-01-13
Comencem l’any amb la proposta de resseguir “El camí natural del riu Ebre” en el tram que discorre per terres catalanes.
A Mequinensa, fruit de la unió dels riu, Cinca-Segre i Ebre, és forma la capçalera del pantà de Mequinensa, anomenat també El Mar de Aragón.
Per gaudir millor del paisatge, nosaltres iniciarem la ruta a Almatret, arrencant uns quilòmetres abans d’arribar al poble, i ens endinsarem en un paisatge rural de grans panoràmiques en suau descens vers la llera del riu. Deixarem enrere camps de conreu, masies, algunes abandonades. Trobarem diverses mines de carbó. Creuarem el barranc dels Aiguamolls i ja anirem detectant la humitat de la proximitat del riu.
Entrarem en terres aragoneses. Davant nostre, esplendoroses, les aigües del pantà i al fons, dalt un turó, el palau-castell de Mequinensa i als seus peus la població. Un cop travessat el pont sobre El Segre ja entrarem a la nostra meta.
Itinerari: Almatret – Masos del Cisco – Barranc de l’Aiguamoll – Antigas minas de carbó – Riu Ebre – Pas d’Aragó a Catalunya – Zona de pesca Della Segre – Pont sobre el riu Segre – Mequinensa.
Distància: 18,26 km i + 244 /- 563 de desnivell.
Hora i lloc de sortida en autocar: 06:00 h – davant l’Hotel Sabadell.
Es recomana portar: aigua, esmorzar, dinar, 2 bastons i roba adient.
Cal estar federat o tramitar l’assegurança temporal.

Esquí de muntanya.- Tossa d'Alp ANUL·LADA
2024-01-13
Itinerari: L’itinerari definitiu està condicionat al gruix del mantell nival i es comunicarà als participants el dia 12 al vespre. Sortint del Pla de Masella pujarem enmig del bosc fins a la Pleta de Das, continuarem per bosc fins a Coma Oriola o Cap del Bosc i enfilarem el darrer tram per la pista Isards o Tossa Blava, evitant tot el possible les pistes d’esquí. La baixada es
farà per pistes d’esquí obertes.
Desnivell positiu: 935 m
Distància total: 13 Km
Dificultat : EM – S2
Orientació: N
Horari: 3 h de pujada, 30 min baixada
Lloc de sortida: Pla de Masella (canó groc) – Hora: 09.00
Material: Arva i piles de recanvi per l’Arva, pala, sonda, frontal, grampons, ganivetes, esquis, pells, bastons. Roba d’abric, farmaciola, manta tèrmica, beguda
Riscos generals a muntanya: Tingueu en compte la meteorologia i el BPA. Feu seguiment durant la setmana de l’evolució del temps i de les nevades.
Riscos particulars de la sortida: Els inherents a la pràctica de l’esquí de muntanya. L’activitat es realitzarà en l’entorn de l’estació d’esquí.

Escola de muntanya.- Curs d'esquí de muntanya nivell 1
2024-01-13 - 2024-01-14
Curs perfecte d’iniciació a l’esquí de muntanya, però també ideal si ja t’has iniciat i desitges aprendre tots els coneixements, les tècniques de progressió, ascens, descens i seguretat de la millor manera possible. La formació es realitza a la Cerdanya, Andorra o la Val d’Aran, sens dubte les millors zones per practicar l’esquí de travessia al Pirineu Oriental.
A càrrec de Ferran Martínez, director tècnic de l’Escola de Muntanya de la UES i de Cara Norte.
NO SOCI: 163€
SOCI: 125€
JOVES*: 150€ (NO SOCIS) 115€ (SOCIS)
*Fins els 35 anys.

Marxa Nòrdica.- Còdol de Castellar
2024-01-14
Distància: 9 km – Distància: +/- 233 m
Inici i arribada des de l’Ermita de Santa Cecilia, del poble de Granera.
Trobada a les 8 del matí des de l’aparcament de la Plaça de les Dones del Tèxtil.
Cal portar tacs pels bastons. Esmorzarem al cap d’una hora d’haver començat a caminar.

Trail.- Entrenament Toni Torrejón
2024-01-14
LA RUTA DEL CASTELL DE PAPIOL.
Lloc: El Papiol
Aparcament: Pàrquing gratuït de terra Can Montmany, junt al cartell Les Escletxes.
Distància: 12,50 Km
Horari: 9:00h

Orientació.-The Wild Boar 2024 Lliga Esprint de Rogaine a Senan. Organitza UES
2024-01-14

UES Inclusiva: Gorg blau i el Castell de Clasquerí pel camí lila
2024-01-15 08:00 - 14:00
Excursions amb persones amb discapacitat visual i auditiva
Distància: 8 km >> Desnivell: +250/-300 m
Hora i punt de trobada: Estació d’autobusos de Sabadell a les 8h per agafar la Vallesana fins a Castellar.
Cal portar aigua, esmorzar, roba adequada a les condicions climatològiques, calçat per caminar per muntana, i ganes de fer de guies!

Les excursions dels dimecres.- Cingles de Vallcebre
2024-01-17
Berguedà
Ruta circular que ressegueix l’espectacular cinglera calcària dels cingles de Vallcebre. Impressionants vistes de la vall del Llobregat, el Pedraforca, el Catllaràs, la Tosa i el Puigllançada.
Distància: 14,6o km >> Desnivell: +/- 640 m

BTT.- Els Pedals de Sant Martí
2024-01-17 08:00 - 17:00
Lloc i hora de trobada, i també de sortida més tardet: 8 h. Bar El Racó C/ del Pont – 46 // AIGUAFREDA
Desnivell aproximat: 650-700 m.
Km.: 32-33
Dificultat: mitjana
Dinar: opcional al Restaurant El Racó.
Esmorzar : a les 8 h. al Bar El Racó. Per sortir a les 8.30 – 8.45
Recorregut: per pistes asfaltades, pistes fines i pedregoses, i algún corriol penjat amb vistes aèries. (Abstenir-se de venir qui pateixi vèrtic !).
Places limitades: 14 persones
S’obriran i es tancaran inscripcions: del 03.01.24 fins el 12.01.24

Natura.- Presentació Calendari 2024
2024-01-19 19:30 - 21:00
Acte de presentació del calendari d’excursions del 2024, amb l’actuació de Sabadell Mon Humor, grup de música tradicional i cançó de vers improvisat. No us perdeu els divertits versos espontanis que cantaran sobre les excursions del calendari de Natura.
Hi haurà projeccions de fotografies i vídeos, sorteigs i premis, pica-pica, bon humor… i sorpreses!
Us hi esperem!
Sala d’actes, 19:30 h
